Publication: Magyar Közlöny
Issue: MK-2008-42 (Year: 2008, Number: 42)
Era: 2004-2010
Section: a közalkalmazottak jogállásáról szóló 1992. évi XXXIII. törvény hatálya alá tartozó munkavállalók
Paragraph Index: 79

5. oszlop: A közalkalmazott 2008. január 1-jei állapot szerinti besorolásának (fizetési osztályának és fizetési fokozatának, esetleges további szakképesítési szorzójának) megfelelõ, de a 2007. december 31-én hatályos mértékek szerinti (illetménytáblában, minimálbérként, garantált bérminimumként) garantált illetménye, valamint a 2007. december 31-i tényleges állapot szerinti, helyi döntésen nyugvó illetményrész együttes havi összege (a táblázatban: számított illetmény) forintban. Az oszlop kitöltése során tehát a következõket kell figyelembe venni: – a 2008. január 1-jei besorolásnak megfelelõ, a Kjt. 66. §-a szerinti – a 2007. december 31-én hatályos illetménytáblában – garantált illetményt, ideértve a hasznosított további szakképesítés esetén a garantált illetmény többletét, – a felsõoktatási intézményben oktatói és a tudományos kutatói munkakört betöltõ közalkalmazott esetében a 2008. január 1-jei besorolásnak megfelelõ, a Kjt. 79/E. §-a szerinti – a 2007. december 31-én hatályos illetménytáblában – garantált illetményt, – a kötelezõ legkisebb munkabér (minimálbér) és a garantált bérminimum megállapításáról szóló 316/2005. (XII. 25.) Korm. rendelet szerinti, 2007. december 31-én hatályos minimálbért, garantált bérminimumot, ha az magasabb a Kjt. szerint garantált (elõbbi) összegnél, – a munkáltató döntése, illetve kollektív szerzõdés alapján megállapításra került, a 2007. december 31-i állapot szerint a garantált illetményt, minimálbért, garantált bérminimumot meghaladó illetményrész összegét. Ha a közalkalmazott 2008. január 1-jei besorolása (fizetési osztálya és fokozata, esetleges további szakképesítési szorzója) megegyezik a 2007. december 31-ei állapot szerintivel, akkor ebbe az oszlopba a közalkalmazott 2007. december 31-i tényleges havi illetménye kerül. A 2008. január 1-jén a költségvetési szervnél közalkalmazotti jogviszonyt létesítõk esetében ebbe az oszlopba a 2008. január 1-jei besorolásnak megfelelõ, a 2007. december 31-én hatályos jogszabályok szerinti garantált illetmény kerül.

Source: https://magyarkozlony.hu/hivatalos-lapok/425c19735fd85a4dc2620600727865aaaaa3a80e/dokumentumok/01d302ee2e8e818185b952f33eb781805acabfc7/letoltes